**אליענה שכטר** (נולדה ב-10 באפריל 1976) היא שחקנית ובמאית ישראלית.

ביוגרפיה
--------

אליענה שכטר נולדה וגדלה בירושלים. הוריה, אלכסנדר (אלכס) וסילביה שכטר, הם ילידי מנדוסה, ארגנטינה, שם הכירו בתנועת השומר הצעיר ועלו ביחד לישראל. אביה הוא רוקח ובעליו של "ד"ר בלה", בית מרקחת ירושלמי ותיק. אמה היא פסיכולוגית קלינית. אחיה, יואל שכטר, צעיר ממנה בשבע שנים ועוסק בהיי טק בחברת apirro, בתפקיד מהנדס בכיר.

שכטר למדה בתיכון בית הספר הפתוח "הניסויי" במגמת תיאטרון, בה עשתה חמש יחידות בגרות עם המורה המיתולוגי אשלי טוביאס. באותה תקופה הופיעה בהצגה "בדלתיים סגורות", שעלתה במסגרת עצמאית, בבימויה של רות ריינר. בכיתה י' שיחקה בסדרת הטלוויזיה "היה או לא היה", פרי עטו ובבימויו של שמעון יקותיאל, שעוסקת באגדות.

למדה תואר ראשון במשחק, אוניברסיטת תל אביב, מצטיינת חוג (2000-1996). בין מוריה היו נולה צ'לטון, יורם בוקר, חנה הכהן ורות קנר. במהלך לימודיה זכתה במלגה ע"ש מייקל זוננפלד בתחום מחול-כוריאוגרפיה וביצוע מטעם אוניברסיטת באר–שבע. בסיום התואר למדה משחק ב-Atlantic Theatre Company, ניו יורק (סמסטר קיץ, 2002).

קריירה
------

שכטר שיחקה בהצגה "פרנהיים", על-פי ש"י עגנון (2002–2004), יצירתה של אלית ובר בבימויה של מאשה נמירובסקי. הצגה של בובות ומסיכות זכתה בפסטיבל דו-אומן 99 והשתתפה בפסטיבלים בטוקיו, קיוטו ומוסקבה.

ב-2004 ביימה את ההצגה "כיפה אדומה ילדה גדולה", פרי עטה של שרית גורן, שזכתה בפרס חביבת הקהל, פרס התלבושות ופרס המוזיקה בפסטיבל חיפה להצגות ילדים.

בשנת 2006 שימשה כדרמטורגית של ההצגה: "טרגדיה ב-18 דקות", אותה כתבה וביימה גאיה וילדמן. זוכת פרס ההצגה והמחזה בפסטיבל Smallבמה.

למדה גרמנית במכון גתה, תל אביב ובAkademie für Fremdsprachen, ברלין (2007–2009).

ניהלה את העתודה של מגמת התיאטרון בתיכון א' לאמנויות תל אביב (2001–2008). ב-2006 ביימה פרויקט במגמה למוזיקה. היה זה קונצרט תיאטרלי, כתבה סיפור על סביב יצירות מוזיקליות שנכתבו בגטו טרזיינשטט והמחיזה את סיפוריה של ניצולת הגטו מנקה אלטר. ג'אד נאמן הציע להפוך את המופע לדו-לשוני. המחזה תורגם לגרמנית והוצג בארץ ובגרמניה בשיתוף עם סטודנטים מקונסרבטוריון Schwerin גרמניה.

ב-2005 הצטרפה שכטר לאודליה מורה-מטלון, כבמאית שותפה וכשחקנית להצגה "פרומות" פרי עטה של מורה-מטלון (2005–2007). למופע התלוותה מוזיקה של יוסי בן נון והוא זכה בפסטיבל עכו 2005.

בשנת 2007 שימשה כעוזרת במאי בהצגה "אמנות", מאת של יסמינה רזה, הפקה של Post Theater בפסטיבל Rohkunstbau, ברלין.

שכטר שיחקה בשתי עונות של הסדרה "תמרות עשן", בבימויו של עודד דוידוף, ששודרה בHOT3. היא גילמה את דמותה של לילי, אחות הקיבוץ, שמחפשת את בן זוגה שנעלם יחד עם שאר חברי תמרות עשן. ב-2008 שיחקה בסדרת הטלוויזיה "אמא'לה", בתפקיד המחנכת, בבימויו של רם נהרי. בסדרה כיכבה אורנה בנאי.

היא שיחקה בהצגה "נמר חברבורות", בבימויה של אלית וובר, שהציגה בתיאטרון תמונע (2008–2009).

ב-2009 שיחקה בסדרת נוער "דאוס", בבימויו של גידי דר, ששודרה ב-yes. היא שיחקה את אמא של רוי שכטר (מיכאל אלוני).

ב-2009 ביימה ביחד עם עדי רייס את הסרט התיעודי הקצר (8 דקות) "חדר 28 - רסיסי זיכרון" המספר על חבורת נשים שגרה בגטו טרזיינשטט.

ב-2011 שיחקה בעונה הראשונה של סדרת הטלוויזיה "ילדי ראש הממשלה". היא גילמה את דמותה של ד"ר כספי, הפסיכולוגית של אשת ראש הממשלה. באותה שנה שיחקה בסדרה "פלפלים צהובים". היא גילמה את דמותה של ד"ר אשל, נוירולוגית ילדים, שמאבחנת את עומרי (מיכאל זפסוצקי), בנם של איילת ויניב אוחיון (עלמה זק ויוסי מרשק) כאוטיסט.

היא מביימת אחת לשנתיים אופרטה בתיכון בליך, רמת גן, בהשתתפות תלמידי המוזיקה של בית הספר.

ב-2012 שיחקה בסרט הקולנוע "חנה ארנדט", בבימויה של מרגרטה פון טרוטה. בנוסף שיחקה בסרט מלאכיות בלבן שיצרה טלי אברהמי שם מגלמת רופאה יהודיה במחנה אוושויץ.

בפברואר 2013 שיחקה שכטר בשתי סדרות טלוויזיה: האחת, "המגפה", מאת ימי ויסלר ומעיין בלום, בבימויו של ויסלר, ב-HOT3. שם גילמה את דמותה של רותי האחות הסקסית שמאוהבת בדוקטור (מנשה נוי). השנייה, "שטיסל" ב-Yes, בבימויו של אלון זינגמן. שם גילמה את טובי שטיסל, אשתו של צבי אריה שטיסל (שראל פיטרמן).

הצטלמה לסרט הקולנוע "תחת אותה השמש" של סאמח זואבי ושיחקה מתנחלת. בסרט שיחק גם יוסי מרשק.

מאז שנת 2007 ועד 2013 ניהלה שכטר סדנאות תיאטרון של תיאטרון אורנה פורת לילדים ולנוער. מאז שנת 2008 היא מרצה בקורס מספרי סיפורים בספריית בית אריאלה.

התנדבה במשך שנה באס"ף (ארגון סיוע לפליטים ומבקשי מקלט).

מתגוררת בגבעתיים.

בשנת 2016 שיחקה בסדרה "מסובך" של רן שריג.

### משחק

#### טלוויזיה

| שנה | סדרה וסוגה | תפקיד | ערוץ | יוצר | תסריטאי | במאי |
| --- | --- | --- | --- | --- | --- | --- |
| 2013 | המגפה (מיני-סדרה סאטירית) | רותי, אחות | HOT3 | ימי ויסלר, מעיין בלום |  | ימי ויסלר |
| 2013 | שטיסל | טובי שטיסל | YES | אורי אלון ויהונתן אינדורסקי | אורי אלון ויהונתן אינדורסקי | אלון זינגמן |
| 2011 | פלפלים צהובים | ד"ר אשל, נוירולוגית ילדים | ערוץ 2 | קרן מרגלית | קרן מרגלית | אמנון קוטלר, קרן מרגלית |
| 2011 | ילדי ראש הממשלה | ד"ר כספי | 3 HOT | שחר מגן ונועה רוטמן | שחר מגן ונועה רוטמן | אלון בנארי |
| 2008, 2011 | תמרות עשן | לילי שלח | HOT3 | עודד דוידוף ונח סטולמן | נח סטולמן | עודד דוידוף |
| 2010 | מתלהבת (סדרה קומית) | מנחת קבוצה, תפקיד אורח | ערוץ 10 | יונתן קוניאק, אסף גיל, אסף בייזר, מיה דגן | מיה דגן | אילן עבודי |
| 2009 | דאוס (סדרת נוער) | אמא של רוי | yes | דני וסרמן, גידי דר | דני וסרמן | גידי דר |
| 2008 | אמא'לה | תפקיד אורח, המחנכת | שידורי קשת, ערוץ 2 | מולי שגב, תמר מרום, רם נהרי | תמר מרום | רם נהרי |
| 2007 | Confini d'Europa בפרק "יוטבתה" | תפקיד ראשי | סרטי ויבו, איטליה |  |  | קורסו סאלאני (Corso Salani) |
| 1992 | היה או לא היה | תפקידים שונים | ערוץ 1 |  | שמעון יקותיאל | שמעון יקותיאל |

#### קולנוע

| שנה | סרט | תפקיד | תסריטאי | במאי | מפיק |
| --- | --- | --- | --- | --- | --- |
| 2012 | חנה ארנדט (קופרודוקציה צרפת- גרמניה-לוקסמבורג) | רחל, תפקיד משני |  | מרגרטה פון טרוטה | בטינה ברוקמפר, יוהנס רקסין |
| 2011 | תחת אותה השמש (סרט קולנוע באורך מלא) | מתנחלת, תפקיד משני |  | סאמח זואבי |  |
| 2008 | יותם (סרט גמר במסגרת מעלה - בית הספר לטלוויזיה לקולנוע ולאמנויות) | תפקיד ראשי |  | יהונדב פרידמן | זוכה קרן יהושע רבינוביץ לאמנויות תל אביב וקרן סנונית |
| 2004 | בבוידעם (סרט עלילתי קצר) | תפקיד ראשי | אבנר בן-נאים | אבנר בן-נאים |  |

#### תיאטרון

| שנה | הצגה | תפקיד | מחזאי | במאי | תיאטרון | מידע נוסף |
| --- | --- | --- | --- | --- | --- | --- |
| 2008-09 | נמר חברבורות | תפקידי הנשים |  | אלית ובר | תיאטרון תמונע | השתתפה בפסטיבל אישה בתיאטרון חולון |
| 2007 | אמה ויגואר | לוטי | עינת ברנובסקי על-פי ספרה של אריקה פישר | אורלי רביניאן | תיאטרון קריאה בצוותא |  |
| 2005-07 | פרומות |  | אודליה מורה-מטלון | משחק ובימוי: אודליה מורה-מטלון ואליענה שכטר | תיאטרון צוותא | זוכת פסטיבל עכו 2005 |
| 2005 | היום של סבתא | הנכדה | נילי יצחקי (כיום נילי גפן) | כפיר אזולאי | תיאטרון צוותא |  |
| 2004 | האחרונה | אחות | שהרה בלאו | אילן תורן | פסטיבל תיאטרון קצר בצוותא |  |
| 2002-04 | פרנהיים |  | ש"י עגנון | מאשה נמירובסקי ואלית ובר | זוכת פסטיבל דו-אומן 99. משתתפת בפסטיבלים בטוקיו, קיוטו ומוסקבה. |
| 2002-04 | הג'ירפה הנמוכה |  | שרית גורן | מיקי מבורך |  | זוכת פסטיבל חיפה להצגות ילדים 2002. ההצגה עובדה לקלטת לילדים |
| 2001 | מעשה באישה שהפכה אילמת | האישה האילמת |  | יורם בוקר |  |  |
| 2001 | כאן נמלה, רות קיבלתי | חתולה | שרית גורן | מור פרנק | תיאטרון הסימטה |  |

### בימוי

#### קולנוע

| שנה | סרט | סוגה | מפיק |
| --- | --- | --- | --- |
| 2009 | חדר 28- רסיסי זיכרון (בימוי משותף עם עדי רייס) | סרט תיעודי קצר | הופק עבור ROOM 28 e.V. Berlin, 2009 |

#### תיאטרון

| שנה | יצירה | כותב | היכן הציגה | מידע נוסף |
| --- | --- | --- | --- | --- |
| 2006 | זיטרה-מחר | אליענה שכטר | קו-פרודוקציה של קונסרבטוריון Schwerin גרמניה, ותיכון א' לאמנויות תל אביב | בתמיכת שגרירות גרמניה וקרן רקנאטי. הפרויקט הפך לסרט תיעודי בבימויו של ג'אד נאמן |
| 2005 | נוטות החסד | אייסכילוס |  | עם תלמידי מגמת התיאטרון של תיכון א' לאומנויות |
| 2004 | כיפה אדומה ילדה גדולה | שרית גורן | פסטיבל חיפה להצגות ילדים | זוכת פרס חביבת הקהל, פרס התלבושות ופרס המוזיקה בפסטיבל חיפה לילדים ונוער |
| 2002 | העלמה והמוות | אריאל דורפמן | בית הספר למשחק של שרון אלכסנדר |  |

קישורים חיצוניים
----------------

* אליענה שכטר, במיזם "אישים" לתיעוד היצירה הישראלית
* אליענה שכטר, במסד הנתונים הקולנועיים IMDb (באנגלית)
* אליענה שכטר, באתר "אידיבי", מאגר הידע העברי לקולנוע ישראלי ועולמי
* אליענה שכטר, דף שער בספרייה הלאומית
* אליענה שכטר (אורכב 03.03.2016 בארכיון Wayback Machine) בסוכנות של רפי עגיב
* ציפי שוחט, זונה אחת, שתי מטפלות וארבעה אימפוטנטים - על ההצגה "פרומות", באתר הארץ, 18 באוקטובר 2005
* אליענה שכטר, אודות המחזה Zitra, מתוך IMDb (באנגלית)
* אליענה שכטר באתר הבמה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007394770805171
* LCCN: n2019044475
* VIAF: 6820156565731623500008
* WorldCat: lccn-n2019044475

 |